CELEX: 32008R0821
Language: sl
Date: 2008-08-18 00:00:00
Title: Uredba Komisije (ES) št. 821/2008 z dne 18. avgusta 2008 o spremembi Uredbe Sveta (ES) št. 1362/2000 glede odprtja tarifne kvote Skupnosti za banane s poreklom iz Mehike

19.8.2008   
            
            
               SL
            
            
               Uradni list Evropske unije
            
            
               L 221/23
            
         
      UREDBA KOMISIJE (ES) št. 821/2008
   z dne 18. avgusta 2008
   o spremembi Uredbe Sveta (ES) št. 1362/2000 glede odprtja tarifne kvote Skupnosti za banane s poreklom iz Mehike
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1362/2000 z dne 29. junija 2000 o izvedbi, za Skupnost, tarifnih določb Sklepa št. 2/2000 Skupnega sveta iz Začasnega sporazuma o trgovini in s trgovino povezanimi zadevami med Evropsko skupnostjo in Združenimi mehiškimi državami (1) ter zlasti člena 4 Uredbe,
   ob upoštevanju naslednjega:
   
               (1)
            
            
               Zaradi upoštevanja pristopa Republike Bolgarije in Romunije k Evropski uniji 1. januarja 2007 je bil 29. novembra 2006 podpisan Drugi dodatni protokol k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi, ki je začel veljati 1. marca 2007.
            
         
               (2)
            
            
               Zato so bile nekatere določbe Sklepa št. 2/2000 Skupnega sveta EU-Mehika z dne 23. marca 2000 (2) prilagojene s Sklepom št. 2/2008 Skupnega sveta EU-Mehika o spremembi Sklepa Skupnega sveta št. 2/2000 (3) v zvezi s trgovino z blagom, potrjevanjem porekla in vladnimi naročili. Ta sklep določa odprtje nove letne tarifne kvote za banane s poreklom iz Mehike.
            
         
               (3)
            
            
               Za izvajanje te tarifne kvote je treba Uredbo (ES) št. 1362/2000 prilagoditi. V ta namen je treba odpreti novo tarifno kvoto za banane s poreklom iz Mehike in zapreti tarifno kvoto za banane, odprto leta 2004 z Uredbo Komisije (ES) št. 1553/2004 (4), ki je prenehala veljati s 1. januarjem 2006 zaradi uvedbe režima po izključno carinski tarifi z Uredbo Sveta (ES) št. 1964/2005 z dne 29. novembra 2005 o tarifnih stopnjah za banane (5).
            
         
               (4)
            
            
               V skladu s Sklepom št. 2/2008 je treba odpreti novo tarifno kvoto od 1. januarja do 31. decembra v vsakem koledarskem letu. To kvoto je treba prvič uporabiti tretji dan po objavi Sklepa št. 2/2008 v Uradnem listu Evropske unije. Zato je treba to uredbo uporabljati od istega datuma, veljati pa mora začeti takoj.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Uredba (ES) št. 1362/2000 se spremeni:
   
               1.
            
            
               Člen 2 se spremeni:
               
                           (a)
                        
                        
                           Odstavek 5 b se nadomesti z naslednjim:
                           „5 b.   Carinska dajatev, ki se uporablja za proizvode pod oznako KN 0803 00 19 v okviru tarifne kvote, ki je v Prilogi pod zaporedno št. 09.1834, znaša 70 EUR na tono.“
                        
                     
                           (b)
                        
                        
                           Odstavek 6 se nadomesti z naslednjim:
                           „6.   Razen tarifnih kvot pod zaporednimi št. 09.1834, št. 09.1854, št. 09.1873 in št. 09.1899 se tarifne kvote iz Priloge k tej uredbi odprejo vsako leto za dvanajst mesecev od 1. julija do 30. junija. Te kvote se prvič odprejo 1. julija 2000.
                           Tarifna kvota pod zaporedno št. 09.1834 se odpre od 1. januarja do 31. decembra v vsakem koledarskem letu. Za leto 2008 se ta kvota uporablja od 29. julija 2008.
                           Tarifna kvota pod zaporedno št. 09.1873 se odpre od 1. maja 2004 do 31. decembra 2004 ter nato od 1. januarja do 31. decembra v vsakem koledarskem letu, dokler kvota velja.“
                        
                     
         
               2.
            
            
               Priloga se spremeni, kakor je določeno v Prilogi k tej uredbi.
            
         Člen 2
   Ta uredba začne veljati na dan objave v Uradnem listu Evropske unije.
   Uporablja se od 29. julija 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. avgusta 2008
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 157, 30.6.2000, str. 1. Uredba, kakor je bila nazadnje spremenjena z uredbo Komisije (ES) št. 502/2005 (UL L 83, 1.4.2005, str. 12).
   
      (2)  UL L 157, 30.6.2000, str. 10.
   
      (3)  UL L 198, 26.7.2008, str. 55.
   
      (4)  UL L 282, 1.9.2004, str. 3.
   
      (5)  UL L 316, 2.12.2005, str. 1. Uredba, kakor je bila spremenjena z Uredbo (ES) št. 1528/2007 (UL L 348, 31.12.2007, str. 1).
   
      PRILOGA
      Razpredelnica iz Priloge k Uredbi (ES) št. 1362/2000 se spremeni:
      
                  1.
               
               
                  Med vrstico z zaporedno številko 09.1845 in vrstico z zaporedno številko 09.1847 se vstavi naslednja vrstica:
                  
                              Zaporedna številka
                           
                           
                              Oznaka KN
                           
                           
                              Poimenovanje
                           
                           
                              Letna višina tarifne kvote
                              (neto masa, razen če je določeno drugače)
                           
                           
                              Dajatev v okviru tarifne kvote
                              (odstotno znižanje)
                           
                        
                              „09.1834
                           
                           
                              0803 00 19
                           
                           
                              Banane, sveže (razen rajskih smokev)
                           
                           
                              2 000 ton
                           
                           
                              Uporablja se fiksna dajatev“
                           
                        
            
                  2.
               
               
                  Vrstica za tarifno kvoto z zaporedno številko 09.1871 se črta.